Hêrişê îşxalî yê dewleta tirke yê vera Başûrê Kurdîstanî şaristananê Sheffield û Leeds ê Îngilîstanî de ameyî protestokerdene.
Kurdistanijan û dostanê înan rayberîya Meclîsê Şarî yê Kurdan de îşxalê dewleta tirke pê çalakîyêke protesto kerdî. Çalakîye de Meclîsê Şarî ra Urban House û Partîya Doncasterî ra Catherina Hornest qisey kerd. Horneste îfade kerd ke hêrişê dewleta tirke yê vera kurdan zêdîyenê û ganî Brîtanya medaxeleyê dewleta tirke bikera.
Kurdîstanijan û dostanê înan pê çalakîyêke hêrişê dewleta tirke şermezar kerdî. Çalakîye de sloganê sey ''Boykot Tirkîya'', ''Kiştox Erdogan'' ameyî vatene. Çalakîye qiseykerdişan ra dima qedîyaye.
